
„A  pap  ajkai  őrzik  a tu- 
dományt és  a törvényt 
az  ő szájából  kérdezik. “ 

Malakiás  II.  7. 


( d/oo&ó. 

Huzamosabb  idő  óta  tapasztaltuk , hogy  alapsza- 
bályaink nehézkes,  ódon  szerkezete  nem  felel  meg 
Iskolánk  fokozódó  követelményeinek  s a korral  haladó 
igényeinek. 

E hiányon  óhajtottunk  segíteni  tehát  akkor , mi- 
dőn jelen  alapszabályainkat  modern  formába  öltöztetve 
teljesen  átdolgoztuk  és  megyés . Főpásztorunk  kegyes 
jóváhagyása  után  sajtó  alá  rendeztük , hogy  szolgálják 
azon  nemes  s fönséges  célt,  mely  tagjaink  fokozatos 
önképzését  és  ez  által  — közvetve  — népünk  jövő 
boldogulásának  megalapítását  célozza. 

Isten  áldása  kisérje  működésűnket! 

Te  pedig  utókor,  fogadd  szorgalmunk  e gyümöl- 
csét oly  nemes  indulattal,  mint  a minő  őszintén  adjuk 
azt  át  haladni  vágyó  törekvésednek. 

Végül  dicső  védőszentjeink  — Hagy  Sz.  Bazil, 
Nazianzi  Sz.  Gergely  és  Arany  szájú  Sz.  János  égi  párt- 
fogásába ajánlva  munkálkodásunkat , a Szűz  Anya 
kegyét  esdve  édes  mindnyájunkra,  vagyunk 

Ungvárott,  1899.  május  hó  30. 

Az  Iskola  ez  évi  tagjai. 

Az  ungvári  növ.  papság  Egyházirod.  Iskolájának  működő  tagjai 
az  1898—99-  tanévben, 


RENDES  TAGOK: 

1.  Hrabár  Konstantin  IV.  é.  hh. 
Jankó vics  Gyula  „ 

Mitró  Dezső  „ 

Zloczky  Mihály  „ 

5.  Bindász  György  III.  é.  hh. 

Medveczky  Elek  „ 

Musztyánovics  Emil  „ 

Puza  Szilárd  „ 

Szilvay  Szion  „ 

10.  Gribóvszky  Kornél  II.  é.  hh. 

Kiss  Andor  „ 

Kótán  Bazil  „ . 

Lyachovics  Iván  „ 

Orosz  József  „ 

Szabad  Antal  „ 

15.  Szabados  Miklós  „ 

Szabó  Tamás  „ 

Bacsinszky  Dániel  I.  é.  hh. 

Bellovics  Gyula  „ 

Bonkáló  Sándor  „ 

20.  Damjanovics  Ödön  „ 

Gulovics  István  „ 

Karczub  Pál  „ 

Kopcsay  Antal  „ 

Lyachovics  Jenő  „ 


Molnár  István  I.  é.  hh. 

25.  Petách  Emil  „ 

Szemán  István  „ 

Takács  Bazil  „ 

Bihun  Pál  p.  i. 

Ferencsik  Fedor  „ 

30.  Iváskovics  Sándor  „ 

Kádár  György  „ 

Sztankaninecz  János  „ 

PÁRTOLÓ  TAGOK: 

Kossey  Sándor  IV.  é,  hh. 

László  Lajos  „ 

35.  Fesztóry  Sándor  III.  é.  hh. 
Darabánt  János  II.  é.  hh. 
Boross  Vazul  í.  é.  hh. 

Csernek  Endre  p.  i. 
Jenkovszky  Endre  p.  i. 

40.  Szabó  Izidor  p.  i. 

Baltovics  Bertalan  g.  VIII.  o.  t. 
Lyachovics  Oreszt  „ 

Melles  Géza  , „ 

Damjanovics  Ágoston  VII. 

45.  Legeza  József  „ 

Popovics  Wladimir  „ 

Szabados  Aladár  „ 

Tóth  Gyula  „ 


TISZTVISELŐI  KAR: 

Elnök : Mitró  Dezső  IV.  é.  hh., 

Titkár:  Musztyánovics  Emil  III.  é.  hh. 
Főjegyző : Puza  Szilárd  III.  é.  hh. 
Főkönyvtáros:  Medveczky  Elek  III.  é.  hh. 
Pénztáros : Gribóvszky  Kornél  II.  é.  hh. 
Alkönyvtáros : Szemán  István  I.  é.  hh. 

I.  aljegyző : Petách  Emil  I.  é.  hh. 

II.  aljegyző : Karczub  Pál  I.  é.  hh. 

III.  aljegyző : Sztankaninecz  János  p.  i. 


Az  ungvári  növendékpapság  Egyházirodalmi 
Iskolájának  alapszabályai. 

I.  szakasz. 

A társulat  neve. 

A társulat  „Az  ungvári  növendékpapság  Egyházirodalmi 
Iskolája  “ nevet  viseli,  s védőszentjeiül  Nagy  Sz.  Bazilt,  Nazi- 
anzi  Sz.  Gergelyt  és  Aranyszáju  Sz.  János  püspököket  tisz- 
teli. — Főpártfogója  megyés  Püspök  urunk  Öméltósága, 
védnöke  a papnevelőház  kormányzója,  igazgatója  — egy  a 
főtisztelendő  Superioritas  kebeléből  választott  elöljáró. 

A társulat  célja. 

A társulat  célja  az  egyházi  irodalom  művelése:  a)  a 
tagok  önképzése,  és  b)  külrehatás  által. 

1.  cikk. 

A célhoz  vezető  eszközök. 

1.  §.  Az  önképzésre  nézve:  aj  eredeti  vagy  forditott 
dolgozatok,  szavalatok,  bírálatok,  kölcsönös  ‘ eszmecsere,  az 
Iskola  vagy  más  pártfogók  által  kitűzött  pályakérdések  meg- 
fejtése és  b)  az  Iskola  könyv-  és  irattárának  használata. 

2.  §.  A külrehatásra  nézve : a társulat  céljának  meg- 
felelő irodalmi  színvonalon  álló  dolgozatok  kiadása,  avagy 
ily  nemű  munkák  honi  nyelvünkre  való  átültetése. 

2.  cikk. 

Tagok. 

3.  §.  Az  iskola  tagjai : rendes-,  pártoló-,  részvényes-  és 
disztagok. 

4.  §.  Rendes  tag  lehet  püspöki  főiskolánk  minden  egyes 
hallgatója. 

5.  §.  Pártoló  tag  lehet  papnevelőházunk  minden  növendéke. 

6.  §.  Részvényes  tagoknak  azok  neveztetnek,  kik  a 
társulat  pénztárába  évenkint  2 korona  tagilletéket  fizetnek. 

7.  Disztagokká  oly  egyének  választhatók,  kik  az  Iskola 
ügyei  iránt  huzamosabb  ideig  kiváló  érdeklődést  tanúsítanak, 
akár  anyagi,  akár  szellemi-,  támogatásuk  által.  A jelöltek 
jegyzőkönyvi  kivonat  utján  értesittetnek,  és  ha  az  Iskolát  a 
felajánlott  disztagság  elfogadásáról  nem  tudósítják,  megválasz- 
tásuk érvénytelen. 

3.  cikk. 

Belépés , kilépés , kis  árat  ás. 

8.  §.  A rendes-  és  pártoló-tagok  belépése  a tanév  elején 
körözött  Felhívás  aláírása,  - — évközben  pedig  az  elnöknél 
való  jelentkezés  által  történik. 

9.  §.  A kilépés  csak  igen  fontos  okokból  engedhető 
meg,  mely  indokok  fönnforgását  az  Iskola  többsége  dönti  el. 

10.  §.  Az  alapszabályokat  megsértő  tag  a közgyűlés 
által  kizárható. 


II.  szakasz. 

1.  cikk 

A tagok  jogai. 

1 1 . §.  Minden  rendes  tag  választó  és  választható ; a 
könyv-  és  irattárt  használhatja,  a gyűléseken  szólásszabad- 
sággal bir,  indítvány ozási,  valamint  pályázati  jogokat  gyako- 
rolhat. — A tisztviselőket  az  elnök  utján  felelősségre  von- 

hatja,  végre  a társulat  által  kiadott  mű  egy-egy  példányában 
részesül. 

12.  §.  A pártoló-tagok  használhatják  a könyv-  és  irat- 
tárt, a gyűléseken  megjelenhetnek,  de  szavazati,  választói  jog- 
gal nem  bírnak.  A kiadott  mű  egy-egy  példányára  azonban 
igényt  tarthatnak. 

13.  §.  A részvényes  tagok  meghivatnak  az  Iskola  ünne- 
pélyeire, bármely  rendes  gyűlésen  megjelenhetnek,  s a kiadott 
munka  fűzött  példányában  részesülnek. 

14.  §.  A disztagoknak  a társulat  tisztelete  jeléül  min- 
dennemű munkáiból  egy-egy  diszpéldánynyal  kedveskedik. 

15.  §.  A rendes-,  pártoló-,  részvényes-  és  disztagok 
nevei  a kiadott  mű  első  lapján  kiiratnak. 

2.  cikk. 

A tagok  kötelmei. 

16.  §.  Minden  rendes  tag  tartozik  az  Iskola  rendes  és 
rendkívüli  üléseit  látogatni.  E kötelezettség  alól  csakis  beteg- 
ség, idegenek  látogatása,  s az  elnökkel  közölt  elégségesnek 
talált  ok  menthet  fel.  Az  indokolatlan  elmaradás  első  esetben 
20  fillér  pénzbírsággal  lesz  büntetve.  Ha  azonban  a mulasz- 
tás kétszer  egymásután  következik  be,  vagy  az  három  Ízben 
történt  meg,  — akkor  a hanyag  tag  önálló  értekezés  meg- 
írására köteleztetik  két,  — esetleg  elnöki  meghosszabbítással 
— három  hét  leforgása  alatt.  A kik  pedig  ezen  büntetést  ki 
nem  állják  2 korona  bírsággal  sujtatnak. 

17.  §.  A pártoló  tag  köteles  félévenkint  a főjegyző  ki- 
jelölése szerint  egy  prózai  vagy  verses  szavalattal  föllépni,  a 
rendes  tag  pedig  az  említett  szavalaton  kívül  még  egy  írásbeli 
dolgozatot  tartozik  évenkint  beadni.  Ellenkező  esetben  a ta- 
pasztalt mulasztás  egy-egy  korona  pénzbüntetéssel  lesz  bír- 
ságolva. 

18.  §.  Az  Iskola  anyagi  jólétének  előmozdítására  minden 
rendes-  és  pártoló-tag  két  koronát  fizet  évenkint  a társulati 
pénztárba.  E kötelezettség  egyaránt  terheli  az  évközben  be- 
és  kilépetteket,  vagy  kizártakat. 

19.  §.  Ha  az  Iskőla  kiadásra  szánt  művének  tárgyát 
valamely  külföldi  jeles  munka  képezné,  akkor  a rendes  tagok 

közül  mindazok,  kik  a szóban  levő  mű  nyelvét  bírják,  köte- 
lesek az  elnök  által  számukra  kijelölt  részletet  lefordítani,  s a 
megállapított  határidőre  ismételten  átjavitani.  Kik  fordítási 
részletet  nem  kaptak,  a kiadásra  szánt  munka  fejezeteit  elnöki 
kijelölésre  tisztázzák. 


III.  szakasz. 

Az  Iskola  vezetése. 

20.  §.  Az  Iskolát  a tisztikar  vezeti.  Áll  pedig  ez  utóbbi 
a következőkből : igazgató,  elnök,  titkár,  I.  jegyző,  I.  könyv- 
táros, pénztáros,  alkönyvtáros  és  aljegyzőből. 

1.  cikk. 

Igazgató. 

21.  §.  Az  igazgató  a társulat  legfőbb  tisztviselője,  érde- 
keinek védője,  kül-  és  belügyeinek  tanácsai  által  vezetője, 
mely  tisztségre  mindig  a papnevelőház  elöljárói  közül  kér  fel 
valakit  az  Iskola. 

22.  §.  Ment  minden  szoros  teendőktől,  de  lekötelezi 
a társulatot,  ha  bölcs  vezetése  által  annak  jólétét  előmozdítja, 
így  mindjárt  a tanév  elején  az  alakuló  gyűlést  vezeti,  a meg- 
választott hivatalnokoknak  jegyzőkönyv  mellett  átadja  a könyv-, 
irat-  és  pénztárt,  melyet  ugyancsak  jegyzőkönyv  mellett  vesz 
át  az  év  leteltével.  A tagok  gyűlésén  megjelenhetik,  azon 
jogában  áll  elnökölni,  a hanyag  tisztviselők  ellen  tett  kifogá- 
sokat meghallgatni  s az  Iskola  bármely  ügyére  befolyhatni. 

2.  cikk. 

Elnök. 

23.  §.  A társulat  feje,  kül-  és  belügyeinek  vezetője,  ho- 
zott határozatainak  végrehajtója,  érdekeinek  mindenütt  főkép- 
viselője. Hatásköre  a működés  minden  ágára  kiterjed,  de  ha- 
talma nem  korlátlan,  mivel  a tagok  által  az  Iskola  bármely 
ügyében  jogosan  kérdőre  vonható. 

24.  §.  a, ) A rendes,  rendkívüli  és  bizottmány!  üléseken 
elnököl,  s azok  menetelére  felügyel.  Őrködik,  hogy  szólási 
jogában  senki  meg  ne  sértessék,  s azért  tömeges  vitatkozá- 
sokat meg  nem  engedhet ; b)  A tárgytól  eltérőket,  vagy 
személy eskedőket  köteles  rendre  utasítani,  ismételt  esetben 
pedig  szólásszabadságuktól  megfosztani,  c)  Vitás  dolgokban 
az  elnököt  illeti  meg  az  első  szó. 

25.  §.  A diszgyüléseken  megnyitó-  és  záróbeszédet,  a tanév 
elején  és  közepén  buzdító,  év  végén  pedig  búcsúbeszédet  tart. 

26.  §.  A kiadványt  sajtó  alá  rendezi,  az  egyes  ivek 
sajtóhibáinak  kijavítását  azonban  a tagokra  bízza,  kik  e kö- 
telmet teljesíteni  tartoznak. 

27.  §.  A külügyeket  a titkár  kíséretében  intézi  el.  Szer- 
ződéseket köt,  rendeléseket  eszközöl,  melyekről  azonban  az 
Iskolának  felelősséggel  tartozik. 

28.  §.  Őrködik  a törvények  megtartása  fölött,  s ez  ok- 
ból a törvénykönyvet  az  első  gyűlések  egyikén  a titkár  által 
ünnepélyesen  felolvastatja. 

29.  §.  Az  Iskola  pecsétje  az  elnök  felügyelete  alatt  áll, 
melylyel  az  összes  hivatalos  leveleket  megerősíti. 

30.  §.  A tisztviselőket  kellő  időben  jelentéstételre  szólítja  fel. 
A hivatalos  könyvek  fölött  felügyeleti  jogot  gyakorol,  s az 
esetlegesen  észlelt  rendellenességről  jelentést  tesz  az  Iskolának. 

3.  cikk. 

Titkár. 

31.  §.  a)  A titkár  az  elnök  főtámasza  s akadályoztatása 
esetén  helyettese.  A törvénykönyvet  nyilvántartja  s a tagok- 
kal megismerteti. 

b)  Az  Iskola  levelezéseit  intézi,  melyről  rendszeres 
naplót  vezet. 

c ) A tagok  dolgozatait  átveszi,  s előbb  a műbiráló  bi- 
zottságnak, majd  bírálatra  való  kiadás  végett  az  elnöknek  adja  át. 

4.  cikk. 

Főjegyző. 

32.  §.  a)  A rendes  és  rendkívüli  ülések  lefolyásáról 
jegyzőkönyvet  vezet,  — mely  irály i szépséggel,  kellő  csínnal, 

egyszerű  kerekdedséggel  legyen  megírva.  Működése  keretébe 
tartozik  a gyűléseken  előforduló  mindennemű  esemény,  a 
felolvasott  bírálatok  tartalma,  indítványok,  a viták  főbb  moz- 
zanatai és  eredményeinek  leírása,  b)  A tanév  végén  „Jegyzői 
jelentésit  szerkeszt,' mely  felöleli  az  év  történetét,  munkásságát 
több  oldalról  megvilágítva. 

5.  cikk. 

Aljegyző. 

33.  §.  A főjegyző  segéde,  s akadályoztatása  esetében 
helyettese.  Főkötelessége  abban  áll,,  hogy  a hitelesített  jegyző- 
könyveket, valamint  a főjegyző  kéziratait  a legnagyobb  csín- 
nal tisztázza. 

6.  cikk. 

Pénztáros. 

34.  §.  a)  Megválasztása  után  átvizsgálja  a pénztárt,  s 
miután  rendben  találta,  átveszi  annak  őrzését.  Hogy  pedig 
feladatának  annál  inkább  megfelelhessen  az  Iskola  mindennemű 
kiadásáról  és  bevételéről  pontos  jegyzéket  vezet,  b)  A 100 
koronát  meghaladó  összeget  az  elnökkel  egyetemben  valame- 
lyik helybeli  pénzintézetnél  hefyezi  el  gyümölcsözés  végett. 
c)  Pénzt  csak  a gyűlés  által  elfogadott  számlák  kiegyenlíté- 
sére vagy  az  elnök  — 48.  §.  b)  pontjában  körülirt  — ren- 
deletére utalványozhat,  d)  Tanév  végén  a pénztár  állapotáról 
— az  elnök  és  titkár  jelenlétében  — az  igazgatónak  számol 
be.  e)  A 16.  §.  értelmében  a 2 koronáról,  a 17.  §.  értelmé- 
ben az  1 koronáról  és  a 47.  §.  d)  pontja  értelmében  a 2 
fillérről  pontos  jegyzéket  vezet.  — í)  A 16.  § ellenőrzése 
végett  a rendes  tagok  névsorát  -az  üléseken  felolvassa. 

7.  cikk. 

Főkönyvtáros. 

35.  §.  a)  Megválasztása  után  átveszi  az  igazgatótól  a 
könyvtárt,  s annak  megvizsgálása  után  minden  folyó  ügyért 
szavatol,  b)  Hetenkint  egyszer  a társulat  tagjainak  használa- 

tára  bocsátja  a könyvtárt,  c)  Az  újonnan  szerzett  könyvekről, 
valamint  az  Iskola  kiadványainak  elárusitásáról  rendszeres 
naplót  vezet,  d)  Az  Iskola  kiadványainak  szétküldése  alkal- 
mával a csomagolást  az  alkönyvtárossal  végzi,  e)  A 47.  §.  d) 
pontja  szerint  a határidőt  be  nem  tartó  tagok  büntetéspénzét 
esetről-esetre  a pénztárosnak  tudomására  hozza. 

8.  cikk. 

Alkönyvtár os. 

36.  §.  a)  A főkönyvtárost  mindenkor  segélyével  támo- 
gatja, esetleg  helyettesíti.  A gyüléstermet  minden  ülés  előtt 
berendezi  és  szavazás  esetén  a szavazójegyeket  a rendes  ta- 
goktól beszedi.  b)  Az  ünnepély!  meghivók  s más  hasonnemű 
nyomtatványokból  egy  példányt  az  utókor  számára  a könyv- 
tárba helyez. 


ÍV.  szakasz. 

Az  Iskola  belélete. 

1.  cikk. 

Gyűlések. 

Az  Iskola  belélete  a rendes,  rendkívüli  és  a diszgyülé- 
seken  nyilvánul. 

I.  Rendes  gyűlés. 

37.  §.  Az  Iskola  hetenkint  egyszer  tart  rendes  ülést 
és  pedig  vasárnap  d.  e.  V4.12- — 1 4 1 óráig,  melyen  a társulat 
minden  működő  tagja  megjelenni  tartozik.  Tárgyát  képezik  a 
nagyobb  fontosságú  intézkedések  megbeszélése,  a dolgozatok 
s bírálatok  felolvasása,  szavalatok,  indítványok,  határozatok, 
eszmecserék,  melyeknek  sorrendjét  az  elnök  előre  közli  a 
tagokkal.  Itt  vonhatók  egyszersmind  felelősségre  a tisztviselők 
is.  — Az  iskola  hivatalos  nyelve  a magyar,  elegendő  tárgy- 
sorozat  esetén  azonban  orosz  nyelvű  gyűlések  is  tarthatók. 

II.  R e n k i v ü 1 i gyűlés. 

38.  §.  Rendkívüli  gyűlést  az  elnök  komoly  és  sürgős 
természetű  ügyek  alkalmával  hívhat  össze,  de  abban  az 
esetben  is  tartható,  ha  legalább  10  r.  tag  kérelmezi.  Minden 
rendkívüli  gyűlés  a rendes  ülések  jellegével  van  felruházva. 

III.  Diszgyülés. 

39.  §.  Az  Iskola,  védőszentjeinek  ünnepén  (február  hó 
11.)  és  a tanév  végén  diszgyülést  tart,  melyen  munkásságá- 
ról a nyilvánosság  előtt  beszámol.  Tárgyai:  az  elnök  meg- 
nyitó és  záró  beszéde,  egy  erre  az  alkalomra  kitűzött  pálya- 
nyertes értekezés,  szavalatok  és  jegyzői  jelentés. 

2.  cikk. 

Munkálatok  és  szavalás. 

40.  §.  a)  Az  Iskola  belmunkásságának  tárgyát  az  ösz- 
szes  theologiai  szaktudományok  képezik.  Nem  lehetnek  azon- 
ban kizárva  a szépirodalmi  műfajok,  társadalmi  tudományok, 
melyek  az  Iskola  szellemével  megegyezők  legyenek,  b)  A 
szavalatok  magyar  vagy  orosz  nyelvűek,  melyeknek  tárgya 
mindig  erkölcsös  és  tanulságos  legyen,  c)  A szavalok  jelent- 
kezni tartoznak  előzetesen  a szavalatbiráló  bizottság  előtt 
szombat  d.  u.  V42-kor,  ellenkező  esetben  nem  szavalhatnak. 

3.  cikk. 

Bírálati  törvények. 

I.  Munkálatok. 

41.  §.  a)  Minden  dolgozat  két  névrejtő  kíséretében  a 
titkárnak  nyújtandó  be,  ki  azt  azonnal  a műbiráló  bizottság- 
nak adja  ki,  mely  utóbbitól  csakis  a bírálatra  érdemes  dol- 
gozatok jutnak  az  elnök  kezéhez,  ki  azt  belátása  szerint 
bocsátja  valamelyik  tag  bírálata  alá.  A bírálatok  elkészíté- 
sének határideje  a kiadás  napjától  számítva  7 nap,  nagyobb 
terjedelmű  dolgozatoknál  azonban  az  elnök  beleegyezésével 
a határidő  meghosszabbítható,  b)  A bíráló  minden  dolgozatnak 

bizonyos  egységes  részletét  felolvasni  tartozik,  c)  A birálat 
felolvasása  után  joga  van  az  Iskola  bármely  tagjának  a bírá- 
lóval szóbeli  vitába  bocsátkozni.  És  ha  még  eképpen  sem 
volna  megelégedve  bármely  rendes  tag  a bírálattal,  ellenbirá- 
latot  adhat  be,  melynek  szigorúan  a tárgyilagosság  körén 
belül  kell  mozognia.  Az  ellenbirálatra  felel  az  első  bíráló  és 
ha  kitűnik,  hogy  továbbra  is  megmarad  eredeti  álláspontja 
mellett,  akkor  a dolgozat  megbirálása  egy  3 tagból  álló 
felülbíráló  bizottság  elé  kerül,  melyet  esetről-esetre  az  elnök 
jelöl  ki.  d)  Az  elfogadott  mű  a társulat  tulajdona  lesz,  s 
azzal  mint  sajátjával  rendelkezik,  é)  Az  Iskola  minden  iratá- 
ban a Magyar  Tudományos  Akadémia  helyesírását  követi. 

II.  Szavalás. 

42.  §.  a)  Minden  tagot  két  héttel  előbb  jelöl  a főjegyző 
az  ülésen  való  föllépése  előtt,  b)  A szavalat  megbirálására  az 
elnök  azonnal  az  elhangzott  előadás  után  bírálót  nevez  meg, 
ki  véleményét  tárgyilagosan  tartozik  előadni.  Jutalmi  fokoza- 
tok : elismerés,  dicséret,  kiváló  dicséret,  c)  Évenkint  május- 
ban ünnepélyes  szavalatversenyt  rendez  az  Iskola. 

á.  cikk. 

Eszmecsere. 

43.  §.  A szónoklat  és  a rögtönzött  felszólalásban  való 
képzés  czéljából  olykor-olykor  egy  kérdés  van  kitűzve  meg- 
vitatásul. A kik  a tárgyhoz  szólani  óhajtanak,  nevöket  fel- 
jegyzik az  elnöknél.  A jelentkezők  kifejtik  nézeteiket,  melyekre 
a többi  tagok  az  elnök  által  kijelölt  rendben  teszik  meg 
észrevételeiket. 

5.  cikk. 

Pályázat. 

44.  §.  a)  A munkásság  előmozdítására  az  Iskola  éven- 
kint vagyoni  állapotához  mérten  pályakérdéseket  tűz  ki,  melyekre 
csakis  oly  rendes  tagok  pályázhatnak,  kik  a tételek  kitűzése 
előtt  3 hóval  léptek  a társulat  kötelékébe.  — A beérkezett 
pályaművek  egy  névrejtővel  nyujtatnak  be  a titkárhoz,  ki 

mellőzve  a műbiráló  bizottság  véleménynyilvánítását,  egyene- 
sen az  elnöknek  adja  át.  b)  A pályamunkákat  az  igazgató, 
osztja  -ki  bírálatra,  rendesen  az  Iskolán  kivül  álló  szakférfiak- 
nak. c)  A diszgyüléseken  tartandó  felolvasásra  szintén  pályá- 
zat tűzetik  ki.  d)  Az  elnöknek  jogában  áll  a pályázat  határ- 
idejét 7 nappal  meghosszabbítani. 

6.  cikk. 

Szavazás. 

45.  §.  a)  Ha  a rendes  tagok  többsége  óhajtja,  minden- 
nemű ügy  szavazás  alá  bocsátható.  Az  Iskola  csak  azon  eset- 
ben hatákozatképes,  ha  a tagok  kétharmada  szavaz.  b)\  A 
szavazás  csekélyebb  fontosságú  ügyekben  a felek  felállása 
által,  nagyobb  horderejüeknél  pedig,  ha  legalább  5 tag  kivánja, 
titkos  szavazás  által  történik.  A szavazatok  számát,  illetve 
annak  eredményét  az  elnök  hirdeti  ki.  Szavazategyenlőség 
esetében  az  elnök  szavazata  dönt. 

7.  cikk. 

Bizottságok. 

46.  §.  a)  Állandó  bizottságot  választ  az  Iskola  alakuló 
ülésén,  még  pedig  műbiráló  és  szavalatbiráló  bizottságot  egy 
évre.  b ) A műbiráló  bizottság  az  egyes  dolgozatok  természete 
szerint  szépirodalmi  és  tudományos  osztályra  oszlik  fel.  Min- 
den osztály  kötelezve  van  — az  átvétel  napjától  számitva  — 
egy  hét  lefolyása  alatt  rövid,  könnyen  áttekinthető  birálatot 
jegyezni  a mű  hátlapjára,  -c)  A szavalatbiráló  bizottság  szom- 
bat d.  u.  V42  órakor  a kijelölt  szavalónak  előadását  meghall- 
gatja (ide  nem  értve  az  önként  jelentkezőket)  s előleges  utba- 
igazitásaival  ellátja,  d)  Ideiglenes  bizottságok  csak  rendkivüli 
feladatok  megoldására  választatnak,  s megbízatásuk  a kitűzött 
kérdés  letárgyalásával  megszűnik. 

8.  cikk. 

Az  Iskola  birtoka. 

Az  Iskola  vagyonát  a pénztár,  továbbá  a könyvtár,  a még 
el  nem  árusitott  kiadványok  és  a levéltár  képezik. 

A)  Könyv-  és  irattár. 

47.  §.  a)  Az  Iskola  mindennemű  okmánya  folyó  szám 
szerint  van  elhelyezve  az  irattárban.  A könyvtárban  őriztetnek 
az  olvasásra  szánt  művek  és  a még  el  nem  árusitott  kiadvá- 
ványok.  b)  A könyv-  és  irattár  csakis  a tagok  által  használ- 
ható ; ennek  folytán  azon  papnövendékek,  kik  nem  tagjai  az 
Iskolának  s olvassák,  használják  a társulat  tulajdonát  képező 
hírlapokat,  könyveket,  — évenkint  2 koronát  tartoznak  az 
Iskola  pénztárába  fizetni,  c)  A kik  a könyvekben  kárt  okoz- 
nak, visszatéritésre  vannak  kötelezve,  d)  Ha  csak  fontos  okok 
nem  merülnek  fel,  az  intézet  minden  növendéke  egyszerre 
csak  egy  müvet  használhat,  úgy  azonban,  hogy  21  napnál 
tovább  ugyanazon  munkát  magánál  senki  sem  tarthatja.  A 
kik  e tilalmat  áthágják,  a határidőn  túl  naponta  2 fillért  tar- 
toznak kötetenkint  a társulat  pénztárába  fizetni.  Kivételt  ké- 
peznek a pályázatok  vagy  más  alapos  okkal  biró  körülmé- 
nyek, melyek  föltétlenül  a főkönyvtárosnak  előzetesen  jelen- 
tendők  be.  De  teljesen  ki  van  zárva  bármely  munkának  egy 
éven  át  való  használata,  legyen  az  bár  tankönyv  is.  é)  A 
könyvek  beszedése  és  kiosztása  osztálysorrendben  történik. 

B)  Pénztár. 

48.  §.  a)  A tagsági  dijakból  és  a társulat  jótevőinek 
adományozásából  befolyó  összeg  képezi  az  Iskola  pénztárát, 
melyből  összes  szükségletei  fedeztetnek,  b)  Az  elnök  csak 
oly  szerződések  és  megrendelések  árát  fizetheti,  melyekre  a 
társulattól  felhatalmazást  nyert.  Oly  esetben,  midőn  az  Iskola 
előleges  beleegyezését  nem  birja,  s bevárni  azt  fizikai  ideje 
nincs,  — 20  korona  erejéig  utalványozhat,  de  a társulat  utólagos 
jóváhagyását  van  kötelezve  kikérni. 

Zárossá. 

49.  §.  Jelen  alapszabályok  Öméltósága  megyés  Püspök 
urunk  kegyes  megerősítésétől  számítva  kötelező  erővel  bírnak, 
— két  példányban  lemásolva  az  Iskola  levéltárában  őriztetnek 
és  a tanév  elején  az  alakuló  gyűlésen  felolvastatnak. 

50.  §.  Az  Iskola  meg  nem  alakulása  esetén  alapvagyo- 
nát  a társulat  volt  igazgatója  gyümölcsözés  céljából  valamely 
helybeli  pénzintézetnél  elhelyezi,  könyvtárát,  irattárát  lepecsé- 
telve elzárja,  s annak  élvezetétől  minden  egyes  növendéket 
eltilt  mindaddig,  mig  az  Egyházirodalmi  Iskola  újból  meg 
nem  alakul. 


3618.  szám. 

„ Jóváhagyom  és  megerősítem 
Ungvárott,  1899.  május  24-én. 


GYULA, 

püspök. 


